
ГА 
КГ. 


Выходит в каждый четверг. 


Редакция и администрация в Крыниці. — Адрес „Лемко“ Крыница. 


Рок Ш. 


Пренумерата в краю: 

30 грошей місячно, 

50 9 квартально, 
1.50 к полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 


Ціла сторона 120 зл., 2/2 сто- 
роны 60 зл., 1/4 стороны 35 вл., 
1/з стор. 20 зл., лв стор. 10 зл.; 
оголошеня малы за 1 мм. 20 тр., 
в тексті 30 тр., перед текстом 
40 тр. При місячном и долшом 
отолошеню значна знижка. 


Конто чекове Нр. 404.155. 


Всіх читателей, котры не вплатили ище пренумераты, просиме выровнати якнайскорше рахункы. 


Уж появил ся 


екземплярей и тому, кто 


также оден календар даром. 


ДО НАШИХ ПОЧТЕННЫХ ЧИТАТЕЛЕЙ. 


числа. „„Лемка” 
розрахунковый, 


До днешного 
почтовый переказ 


долучаме 
котрый 


ботато 
кышенковый календарик для дітей и великый календар стнный. Календар на р. 1937. вст выданый в ограниченом числі 
хоче достати, мусит якнайскорше замовити его в администрации газеты „„Лемко“. 


Ціна одного екземпляра выносит 5 грошей 


и кошты пересылкы. При замовленю понад 10 календарей кошты пересылкы покрыват администрация ,„Лемка“, котра дає 


илюстрованый календар ,„Лемка“ на 


просиме выполнити и выровнати пренумерату 
за 1936 рок. 

В виду перенесеня друку газеты до Льво- 
ва не можна было со взглядов формальных 


Клопоты Англии. 


Здавало бы ся, же в теперешных часах на 
роды перестали ся уж интересовати цисарами 
и королями, а навет може и о них забыли. Тым 
часом так не вст. В Англии до тепер король вст 
першом особом, на котру звернены сут очи 
каждого англика и котрым интересуют ся всі 
жителі пространных вто земель. Правда, не 
має он великых компетенций ани власти, и 
англицкы министры не радо видят, як король 
проявят заинтересованв ся гдеякыма держав- 
ныма справами, але помимо того шануют 
там дуже и дбают о тото, штобы вс! старинны 
дворскы церемониялы были через него сохра- 
нены и выполнены. Стисле перестертане тра- 
дыций, дворскых правил и приписов тяжит 
антлицкым королям до той степени, же нераз 
воліли бы зречи ся престола и короны и роби- 
ти так, як ся им. подобат, а не так, як собі жи- 
чат министры и приписує дворска етыкета. 


6гг 


Маме того доказ на теперешном королю 
Едуард! ҮШ., котрый хоче ся оженити с одном 
амерыканком Симпсон, а министры не хотят 
ся на тото супружество згодити. Король гварит 
же женячка то єго прыватна справа, до котрой 
не має права никто ся мішати, а министры 
старают ся доказати, же и женячка короля вет 
справом цілого англицкого народа, бо король 
яко перша, особа в Англии, має быти приміром 


для каждого англика, а якый-же то буде при- 
мір, як король оженит ся с таком, што ся аж 
два раз с мужом розвела. Кром! того пані 
Симпсон вет католичком, а король вызнав про- 
тестантску религию. Понадто розводы, котры 
‚ Амерыці повтаряют ея барз часто и котрым 
там никто ся не дивує, сут в Англии неприня- 
ты и узажаны за штоси понижаючого. 

Прото тыж дошло на том тлі меже ми- 
нистрами и королем до так сильного заогненя. 
же король мал заявити министрам, же зрече 
ся престола и короны, але оженит ся с тым. 


рок 


1937. Кромі того выдано также малый 


Доход с малых календариков, котрых ціна выносит 10 трошей, перезначаме на Руску Бурсу в Горлицах. 


Редакция. 


выслати в термині Ч. 47 нашой газеты, котре 
высыламе тепер лучно с числом 48. В будучно- 


сти однак газета буде все розсылана в четверг 
каждого тыждня, 


Редакция. 
ВЕЕТ ЕЛЕ РЕМ ЧЕЛ РЕБ СЕИЕЗННТЬ ОВИИИВА, 


с кым он хоче. Министры были бы може и вдо- 
волены с того, бо король Едуард ҮШ и поза 
тым не хотіл быти мальованым королем и час- 
то против их волі втручал ся до державных 
справ, але кус им планно выходит. бо народ 
англицкый любит так сильно короля, 
же не хоче чути о том, штобы король зрек ся 
короны. Король достав численны писма от 
послов, газетярскых концернов и ріжных ор- 
ганизаций, в котрых просят его переждати 
якыйси час, покаль министры ся не успокоят, 
а газеты заповідают, же если министры посту- 
пят против вол! народа, то мусят и сами усту- 
ПИТИ. 


своего 


Два милионы буджетной надвыжкы. 


В министерств! финансов замкнено рахун- 
кы за листопад т. р. С рахунков тых видиме, 
же листопад принес надвыжку доходов над 
выдатками в сумі понад полтора милиона зло- 
тых. 

С оголошеных министерством - финансов 
рахунков видно, же в перших осмох місяцах 
того року, т. в. от квітня до конца листопада 
осягнено надвыжку доходов над выдатками 
в сумі около 2 милионов злотых. 

бели тоты рахункы поровнаме с тым са- 
мым часом минувшого року (1935), видиме рі- 
шительну поправу положеня, бо месяцы от 
квітня до листопада 1935 р. принесли в прош- 


лом року буджетный недобор в сум! 219 милио- 
НВ злотых. 

В минувшом року в місяцах от квітня до 
листопада выступал сталый буджетный недо- 
бор. выносячий пересічно около 27 милионов 
злотых місячно. В том самом часі того року 
буджетный недобор выступил лем два раз 
и оыл зрештом невеликый, а именно в маю не- 
добор тот выносил 204000 зл., а в серпні непол- 
ны З милионы зл. 

В инших шестох місяцах, т. є. в квітні. 
червні, липні. вересні, жолтні и листопаді вы- 
ступала все буджетна надвыжка. 


==— 


Стр. 2. 


5 Е. Мо ИСО 


‚ Лявина огня и желіза ударила на Мадрыт. 


В минувшом тыждні не было великых 
бовв на землі, але за тото росогнило ся прав- 
диве пекло в воздусі. Особенно сильный был 
атак воздушный, якый припустили повстанцы 
на Мадрыт в суботу, дня 5-го трудня. В часі 
того атаку вышмарили повстанчи‘самолеты де- 
сяткы тон бомб на Мадрыт. 

-От тых бомб згынуло 150 людей, а 
100 ест поважно раненых. Сут то переважно 


особы цывильны, не маючи нич лучного 
с войском. 
Мадрытскы самолеты, отпераючи атак 


повстанчих самолетов, потрафили розбити два 
повстанчи самолеты. 

Рано мадрытска ескадра знищила. на лот- 
ниску в Наваль Мораль 10 тримоторных и 2 


около. 


одномоторны повстанчи самолеты. Около по- 
лудня мадрытска ескадра, зложена с 54-ох дво- 
моторных самолетов, заатаковала летниско 
войскове в Севиль, где находило ся 9 великых 
и 16 малых аларатов. Внет потом ескадра тота 
обшмарила бомбами летниско цывильне, тде 
находило ся 25 апаратов. С выправ тых вер- 
нули червены без жадных втрат помимо тото, 
же повстанцы стріляли до них сильно. 

Под:Мадрытом дошло до завзятых боев на 
фронті. Позпельо и Монкльоа, але бои тоты не 
принесли жадной стороні рішаючих користей. 

В найблизших днях сподівают ся рядовы 
войска `тенеральной офензывы со стороны 
повстанцов и горячково укршляют свои позы- 
ЦИИ. 


НОВЫ ТЫПЫ ШКОЛ. 


Праві всі знаме о том, же от килькох літ 
змінено совсем сыстему научаня в школах, 
покасовано давны школы и на их місце повста 
ли школы новы. 

Давнійше по оконченю 4 кляс народной 
школы ученник ишол до гимназии, где наука 
тревала 8 літ, а пак — на универсытет. Такы 
школы приготовяли людей до урядов и тому 
каждый по оконченю школы был якымси уряд 
ником. Нич дивного, же с часом заполнили ся 
всі уряды и бракло в них місц для молодых 
урядников, котры по оконченю школ сідят те- 
пер в хаті и сут безроботны. В том самом часі, 
коли натворило ся так дуже урядников, отчу- 
вало ся брак доброто ремесельника и купца, 
што отбиват ся фатально на нашом господар- 
чом положеню, бо не маючи фахово вышколе- 
ных и солидных купцов и малых промышлен- 
ников, не можеме выдержати конкуренции 
с другыма народами, больше под тым оглядом 
выробленыма и опытныма. 

Зрозуміло тото наше правительство и вы- 
дало новый закон школьный, котрый виро- 
ваджат в цілой державі ряд новых школ. Нау- 
ку в школі народной бере ся тепер 6 літ, а пак 
иде ся на 4 рокы до гимназии. Тоты гимназии 
сут тепер ріжны. Одны с них приготовляют мо- 
лодеж также до урядов, але кромі того сут гим- 
назии ремесельничи (нпр. столярскы и инши) 
и торговельны (купецкы). Тот тып ремесель- 
ничих и купецкых гимназий дає великы в03- 
можности в выборі напряму наукы для нашой 
молодежи и сотворит в коротком часі сильны 
ряды интеллигентов серед ремесельников и куп- 
цов. Купец ци ремесельник с оконченом шко- 
лом, вышколеный належито фахово, выдержит 
напевно конкуренцию другых и не даст ся им 
згнести ани знищити. При том больше моло- 
дежи може користати тепер с наукы, бо такых 
дітей, котры бы мали до вах предметов и наук 
замилованє, вст мало, а натоміст вст много ді- 
тей, котры нпр. барз любят рахункы, або при- 
роду и в тых предметах робят добры успіхы, 
але латина и языкы приходят им тупо. Такы 
діти давнійше не могли дати собі раду в шко- 
лах, бо там треба было всьо уміти. При тепе- 
решной сыстемі научаня такы діти могут ити 
до купецкой, або ремесельничой гимназии 
и будут добрыма школярами. 

Чого тыж учат в такых школах купец- 
кых? запытат ся не оден, таж преця купец не 
потребує зас такой воликой наукы. 

Ой потребує, потребує. Штобы быти доб- 
рым купцем, мусит он много уміти. Школы ку- 
пецкы сут уряджены инакше, як инши. В та- 
кой школі сут также склепы со всіма воз- 


можныма товарами и ученникы мусят научити 
ся всього. Мусят они сами порядковати и чисто 
удержати склеп, бо в склепі мусит ся всьо 
блищати. Мусят ся научити поступати с людь- 
ми віжливо и приязно аж и втотчас, коли лю- 
ды, што пришли до склепу, сут выбатливы 
и трудно им догодити. Склепар, хотячи, жебы 


до него радо приходили куповати, не може ся’ 


на никого погнівати, ани на него кричати, а все 
мило и с усміхом ето обслужити. Мусят учити 
ся они укладати товары на выставах, штобы 
уж сама, выстава потягала людей до склепу. 

А кром! склепов сут клясы, як в каждой 
школі, где школяры учат ся языков, бо купец 
мусит говорити килькома языками, рахунков, 

веденя купецкых книг, товарознавства, ` ку- 
пецкой географии, стенографии (скорого пи- 
саня специяльныма, знаками) писаня на ма- 
шині, купецкой кореспонденции и много много 
инших річей. 

Школы тоты дают ученникови много ро- 
боты, але, як хлопец походит до такой гимна- 
зии 4 рокы, а пак окончит може ище и торго- 
вельный лицей, то потрафит он напевно быти 


добрым купцем, уміючим поставити пред- 
приємство на европейском уровні. 
С гимназий тых выидут сильны, выроб- 


лены и приготовлены до житя люды. 
—_ м 


Ч. 48. (132). 


Глушка (Брюшный тыф). 


Глушка (тыф брюшный) ширит ся каждо- 
го року в наших горах и то особенно в осени, 
зим! и перед весном. 

Заразити ся тлушком можна лем в оден 
одынокый способ — если кал, або моч чловека 
хворого, або такого, котрый вст уж по хвороті 
и носит ище в влитах заразкы, достанут ся до 
рота, чловека здорового. 

Заразкы с закаженых отходов достают ся 
до нашого рота с брудном водом, с занечище- 
ным молоком, с печивом, с яринами, с овочами 
и т. д., если ктоси дотықал их брудныма рука- 
ми, або всли на них якым нибудь. способом пе- 
ренесено маленькы частинкы отходов. 

Мухы часто переносят заразкы с людскых 
отходов на овочи и другы с`істны продукты. 


Отходы людскы треба все уважати, яко 
можливе жерело закаженя глушком. 
Устеречи ся глушкы можна. барз легко, 


треба лем охоронити кормовы продукты перед 
занечищенем их отходами. В той ціли пере- 
довсем треба, штобы людскы отходы были скла 
даны в добре урядженых кльозетах, (найлучше 
в канализации). 

Вода в студнях повинна быти чиста и за- 
безпечена перед занечищенєм людскыма отхо- 
дами с горы — через ведро або стіканв брудной 
воды, с боку — через перетіканє нечистоты. 

Молоко повинно быти чисте, доєне старан- 
но вымытыма водом с мылом руками до вы- 
мытого в чистой воді дойника. 

Печиво, ярины, овочи повинни быти забез 
печены перед занечищенєм, т. в. головно перед 
бранем их до рук и перед мухами. Каждый по- 
винен мыти рукы перед ідженєм и за каждым 
разом по полагодженю натуральных потреб, бо 
глушка ест недугом брудных рук. 

С дому, где вст тлушка, не можна прода- 
вати, пожичати ани давати никому жадных 
предметов, а передовсем сістных продуктов. 

Тот, кто пильнув хворого, не повинен ва- 
рити страз, доити коров, ани дотыкати ся 
страв, котры пак має істи ктоси инший и по 
каждом дотыку ся хворого, єго постели, або по- 
суды, повинен старанно вымыти рукы водом 
с мылом. 

Каждый случай глушкы — то провина, 
споводована чиимси брудом и недбальством,— 
каждый случай глушкы — то тяжка хворота, 
котра може легко принести смерть. 


НАЙВЫСШИ ДОМЫ НА СВІТІ. 


Найвысши домы на світі находят ся в Ню- 
Йорку. Перший такый дом побудовано в р. 1881 
Мал он 10 поверхов и был 100 метров высо- 
КЫЙ. 

Тепер находит ся там много значно выс- 
ших домов, а за найбольший ест уважаный 
„Етрие З1ае ВиЙато“, котрый має 86 повер- 
хов и 450 м. высоты, от уровня улицы. На да- 
ху того дому вст летнича літарня о силі 3-ох 
билионов свічей, штобы летчикы могли видіти 
Ню-Йорк уж с отдаленя килькадесятох миль. 
До конструкции того великана потреба было 
56.000 тон желіза (5600 вагонов). Людей при 
том домі робило недуже, бо роботы выконано 
машинами. Дом будовано всього 19 місяцов. 

В домі том вст ціле місточко, числяче 25000 
людей. Фундаменты того дому осаджено в глу- 
бин! 40 метров понизше уровня улицы. 

В цілом дому сут двоякы винды; одны до- 
ходят лем по 50-го поверха и задержуют ся на 
каждом поверху, а другы ідут до 50-го поверха 
боз задержаня и аж от того місца задержуют ся 
на каждом поверху аж до 86-го поверха. 


——— шт 


НАЙБОЛЬШИ РІЧИ НА СВІТІ. 


Найвысша вежа на світі вст в Парыжі 


и называт ся Ейффель. бст она 300 метров вы-. 


сока. Найбольший памятник на світі вст статуа 
Свободы при в'ізді до пристани в Ню-Йорку. 
Высота памятника выносит 47 м., а в голові б0- 
тыні свободно може ся помістити 40-ро людей. 

Найбольшом статуом ест Сфинкс в Гисег 
(Егыпет) Долгота єй выносит 59 метров, а ши- 
рина лица 5 метр. 

Найбольший мост, зове ся бруклинскый 
находит ся в Ню-йорку. Долгота, его выносит 
1500 метров, а ширина — 300 м. Мост тот ва- 
жит 130.000 сотнаров. Кошт будовы того моста 
выносил 15 милионов доляров. 

Найбольший дзвон мав Япония в Осака. 
Высота єго доходит до 8 метров, а обвод 17 
метров. Дзвон тот важит 140.000 кг. 

Найбольша библиотека :находит ся в Пет- 
рограді. В тамтешной народной библиотеці вст 
перешло 4 милионы книжок, 1/2 милиона мап, 
сотни тысяч рукописей, копий и т. д. 

Найбольший образ представлят „Рай” на- 
мальовал ’Тиоторето. Находит ся он в дворци 
дожей в Венеции и вст 26 м. долгый и 2 метры 
высокый. 


САРКЕР: "ЛВ 


Ч. 48. (132). 


ЕМ КЮ, 


Добрый стаенный навоз. 


Для поднесеня плодов вст конечне, што- 
бы грунт мал як найбольше кормовых склад- 
ников. На яловом грунті не выросте нич, але 
на жизном грунті удадут ся ‘прав! всі рости- 
ны. бели маме троши, то можеме дополнити 
недостаток кормовых складников штучныма 
навозами, але кто не має грошей, то одыно- 
кым ратунком для него буде добрый оборник. 
Чим больше буде ставнного навозу, тым пев- 
нійши и красши будут вроды. 

Количество гною можеме увеличити через 
робленє компосту, через зберанє тноевкы, а 
передовсем через недопусканє марнованя 0- 
борника в стайні и на поли. Оборник, містя- 
чий в собі потребны для житя ростин склад- 
никы (азот, потас, фосфор, вапно), повинен 
роскладати ся в землі по его приораню. Рос- 
клад втотчас отбыват ся належито, корм, мі- 
стячий ся в навозі, лучит ся с земльом и мо- 
же быти погодивше присвовный через корені 
ростин. бсли однак росклад отбыват ся уж в 
стайні, єсли, по вывоз! оборника на грунт, не 
приореме єго зараз, в послідствиє чого под 
ЕПЛЫвом сонца наступат росклад, вели 
вода выполоче лежачий на поли обор- 
ник, при чом найважнійши части сплынут ра» 
зом с дожджовом водом до придорожных яр- 
ков, а с навозу останут лем жмыты брудной 
соломы, або чатины, то зрозуміла річ, такый 
навоз вст змарнованый. 

Стаєнный навоз повинен быти добрый, 
т. 6. высокой вартости. Того значит, же має 
он містити в собі всі кормовы складникы, по- 
требны для житя и розвитя ростин. бели ад- 
жек не допустиме до єго передвчасного рос- 
кладу. всли, особенно азот, не. улетучит ся в 
воздух, то можеме быти певны, же под взгля- 
дом кормовых складников ставнный навоз вст 
отвітный. 

Але тото ище не конец. Ставнный навоз 
може мати складникы кормовы, а помимо то- 
то буде планный. Буде так втотчас, коли 0- 
борник не перегнив належито. 

Ставнный навоз повстає через всяканє до 
соломы, або иншого постеліня гноввкы и дру- 
гых текучих отходов звірячих. Солома вся- 
кат гноєвку дост поволи, мох скорше. Тож єсли 
стелиме под звірята, материял, всякаючий по- 
воли гноєвку, то треба долго ждати, . штобы 
вытворил ся добрый оборник. Ставнный на- 
воз, преповный добре гноєвком, вст короткый, 
дає ся легко розрывати и ровномірно розме- 
тати по поверхні поля. Навоз ставнный, ко- 
трый не перегнил належито, ест долгый, зби- 
тый и не дав ся добре розрывати. 

Чом тазда повинен памятати о тых рі- 
чах? Прото, бо оборник добрый принесе ко- 
‘ристь, а оборник планный, неперегнилый, 


має вартость лем брудной соломы. Даный на 
землю тяжку, не принесе користи, але и не 
пошкодит, але на легком грунті може аж и 
пошкодити, бо вмісто зробити єго больше спо- 
истым, ище барже грунт роспорошит и роз- 
дробит. 

Многы селяне вывозят навоз в осени и 
вго приорюют. бсли не маме перегнилого на- 
розу, то вст то способ добрый, бо прикрытый 
земльом навоз, хоц бы и не был належито 


Стр. 3. 


розложеный, потрафит ся через зиму под зем- 
льом розложити и перегнити. На весну можна 
рывозити на поля лем навоз добре перегни- 
лый; котрый однак повинно ся як найскор- 
ше вывозити и приорати. Буде втотчас, прав- 
да, больше буряну, як звычайно при весня- 
ной орці, але вроды могут быти добры. Од- 
нак за правило повинно ся приняти, штобы 
навоз вывозити и приорати в осени. Навоз 
має час всякнути в землю и в ней ся розло- 
жити, а кромі того через передзимушну орку 
удобрят ся грунт механично и нищит ся бу- 
ряны. 


РАСОВЫ КУРЫ. 


У нас надают ся три гатункы. 

В зависимости от величины и св:жости, 
ціна яиц хБі ся от 7 до 11 грошей за штуку. 
Втдавало бы ся, же тоты 2—3 гроши на шту- 
ці, то невеличка сума, але коли мав ся 10 яйц 
денно, то робит тото 9 зл. місячно и 108 зл. 
рочно, што уж представлят значный капитал. 

На великых рынках, а также и у, нас до- 
став ся высшу ціну за яйца великы, тяжкы, 
чисты и свіжи, а низшу за яйца брудны и ма- 
лы. Штобы мати больший доход с кур, треба 
передовсем ховати у себе такы куры, котры 
зносят великы яйца. Не мусят то быти вели- 
кы куры, бо сут и куры малы, котры мают 
яйца великы. Заелжит тото от свойства куры, 
а не от ей вагы. Кром! величины яйца отгры- 
ват ролю и его форма, барва шкарлупы и т. д., 
бо купец заграничный має под тым взгля- 
дом специяльны вымоги, с котрыма мусиме 
ся числити, если хочеме высылати яйца до 
чужих кравв. Жаданя заграничного купца 
идут далеко. Он звертат увагу на величину 


‚ яйца, на барву єго шкарлупкы и на его фор- 


му и штобы тоты жаданя заспокоити, найлуч- 
ше вст ховати такый гатунок кур, котры не- 
сут нам отвічаючи вымогам консумента яйца. 

„Такыма курами сут куры расовы, котры 
отличают ся тым, же несут яйца ріжнячи ся 
барз мало меже собом, при чом величина яиц 
и их выгляд внішный сут свойством даной 
расы. Тримаючи расовы куры, таздыня ест 
певна, же яйца от тых кур будут отличати ся 
знаныма уж наперед свойствами. Тож буде то 
товар одынаковый. надаючий ся вполні на 
вывоз за траницу и с того огляду названый 
товаром експортовым. 

Рае кур єст барз дуже. Не всі однак по- 
роды надаются до годовлі для продукции 
яиц. В наших условиях найлучше будут на- 
давати ся три породы, зеленоножкы (порода 
пропагована в пов. сяноцком и ліском и да- 
юча добры результаты) леггорны білы и род 
айленды, котры у нас называют ошибочно 
кармазынами. 


~. ——_—_——________ФћфћЅФћЅФЅ“———————____—_—__—___{1ХС__ 


ЦУКОР И ХЛІБ. 

Давно уж стверджено, же цукор заступат 
хл)б, бо дає организмови дуже тепла и всякат 
до организма барз легко. От часу, коли люды 
почали істи больше овочей и цукру, ідят они 
меньше хліба. Нпр. в Амерыці іст ся тепер о 
31 проц. больше цукру, як перед войном, а в 
парі с тым поменьшала ся консумция пше- 
ницы со 146 кг. на толову (р. 1909—1913) до 
117 қг. (р.1926—29). В Німеччині с той самой 
п, ичины зменьшала ся консумция жита о 
25.6%, а консумция пукру увеличила ся о 26 
проц. 

Цукор дав силу. Прото тыж люды, котры 
робят тяжко, повинни істи много цукру. На 
жаль, вест он дорогый. 


ОШИБОЧНЫЙ СУД 0 ХЛІБІ. 


Люды часто выдают ошибочный суд о где- 
котрых річах и тот суд так ся закоренят, же 
труд го потом змінити. Так ест и с хлібом. Лю- 
ды, особенно по містах, так привыкли до білого 
хліба, же хліб чорный уважают за штоси 
планьше. Тымчасом научны досліды вықаза- 
лг, же так не ест. Наоборот на селі, где ідят 
переважно чорный хліб, люды сут здравши 
и сильнійши, а при том мают здравши зубы. 
з зерні на верху містит ся найбольше кормо- 
вых складников, и они отпадают при білой му- 
ці, т. зв. „нульці”. 


—и—— 


Зеленоножкы сут породом краввом добре 
приміненом до нашого климата. Несут ся дост 
добре, вага яйца выносит 50—65 грамов, бар- 
вы жолтавой або тілистой. Сут рухливы, лю- 
бят свободу, добре высідают и старанно вы- 
глядуют корм. Вада их вст тота, же сут малы 
и дволітный когут не важит больше як 2!/2 кг., 
а курка — 2 кг. Мясо мают смачне, молоды 
штукы — біле, стары — жолтаве. 

Легторны походят с Италии и тяжко при- 
выкают до нашого острого климату. Зносят 
яйца о вазі 50—70 грамов о білой шкарлупі. 
Куры не хотят самы на яйцах сідити, тож 
треба мати квокы друтой породы. В добрых 
и теплых курниках держат ся добре и несут 
ся назагал лучше, як зеленоножкы. Сут также 
малы, легкы. 

Род — айленды (кармазыны) походят с 
Амерыкы. Сут то великы (червены) куры, ко- 
трых когут доходит до 4-ох кильогр. вагы, 
а курка до 3.5 кг. Старанно выховуют малы 
курятка и добре переносят наш климат. 

В отвітных условиях и при належитом 
кормленю несут ся цілу зиму. Яйца великы 
55—70 тр. о жолтой шкарлупі. Мясо барз сма- 
чне, бст т? порода найотвітнійша, для нас, бо 
несе ся добре и вст барз добрым різным ма- 
териялом. 


а иаа жи чане ел ааль ааыа 


МАСЛЯНКА ЯКО ЛІК. 

Не послухал лікарей, але совсем другого 
средства. для подреперованя здравя и сил 
ужил славный амерыканскый милиярдер 
Джьон Рокефелер. Тот великый богач, званый 
„королем нафты” до 58-0т0 року житя был не- 
счастным чловеком, бо был хворый. Он хворил 
так тяжко на жолудок, же не мог нич {сти и на- 
конец кормил ся лем молоком и сухарками, 
котрых іл также барз мало. 

Куровал ся безпрерывно, але всі повагы 
лікарскы старого и нового краю, котрых пора- 
ды засягал, были безсильны в виду его хво- 
роты. Аж наконец Рокефелер сам нашол лік 
на свой недуг. 

Раз пришло вму до головы напити ся 
вмісто молока маслянкы. По маслянці с при- 
ятностьом спостерег, же она не лем му смакув, 
але же также змягчат боль жолудка. 

Тож перестал пити молоко, а почал кор- 
мити ся маслянком, додаючи до ней 3 раз ден- 
но ложку ницейской оливы. По трох місяцах 
такой курации Рокефелер пришол совсем до 
здравя. 

Тепер має уж 97 літ и ест уж слабый; але 
постановил собі жити 100 літ и лікары робят 
всьо возможне, штобы удержати его при житю. 
Може их оплачати Рокефелер, бо вст то оден 
с найбогатших людей світа. 


аана сааьа 


ПОМІЩАЙТЕ 
ОГОЛОШЕНЯ 
В ГАЗЕТ! „ЛЕМКО“. 

Що чути в світі. 


Рим: Папа Римскый Пий ХІ. єст поваж- 
но хворый и не выходит со своєй комнаты. 
Дня 7. т. м. хотіл он встати, штобы присут- 
ствовати в часі богослуженя, але лікар проф. 
Миляни рішительно му заборонил. Отан здра- 
вя Папы Римского будит поважны обавы. 


Рим: Сын Муссолини ого оженил ся в Ме- 
диоляні и намірят выќхати до Голлывод в А- 


мерыці, где хоче посвятити ся трудам в 
фильмі. 
Льондон: Газеты доносят, же в случаю, 


всли англицкый король Едуард ҮШ. зрече ся 
короны, понесут англицкы купцы величезны 
втраты, бо шла Англия приготовяла ся уж от 
долшого часу до коронации и купцы пороби- 
ли замовленя на товары, якы в том часі мог- 
ли бы продати. Тоты всі товары были бы тепер 
до вышмареня. Выдаткы сут так великы, же 
бесідує ся о том, же буде то барз тяжкый удар 
для цілого господарчого житя в краю. 


Льондон: Англицкы газеты доносят, же 
король Едуард ҮШ. поіхал до пані Симпсон, 
штобы разом с ньом порадити ся, што мав ро- 
бити дальше. Король до тепер не подписал аб- 
дыкацийного документа и застерег* собі ище 
якыйси час до надуманя. 


Льондон: В Англии росходят ся остере- 
гаючи голосы ученых англицкых, котры вы- 
казуют. же при теперешных поступах помень- 
шаня ся прироста населеня, Англия буде чи- 
слити около року 2000. лем 15 милионов на- 
селеня. По Франции загражат вымертє также 
и Англии. 


Паоыж: Положенв правительства Блюма 
вст барз непевне, помимо того, же парлямент 
ухвалил довірє для правительтва. Загал вет 
невдоволеный с.внішной политыкы тепереш- 
ного правительства в отношеню до Соытов и 
до Италии. 


Парыж: Гдекотры францускы газеты до- 
носят, же приїхал до Парыжа секретар Комин- 
терна, Димитров. 


Парыж: В часі представленя в цырку 
тыгрыс тяжко поранил сторожей звірят Ши- 
рова и Валерию Лейне, Обоє в тяжком стані 
отвезено до пшиталя. Стан их вст барз тяж- 
КЫЙ. 


Берлин: Поважны втраты вырядили в 
Баварии лявины, сніжны задуявкы и зливы. 
В горах упал великый сніг, котрый покрыл 
землю верством 80 цм, грубом. От снігу и дож- 
джей выляли потокы и рікы и заляли где- 
котры села. Шкоды выряджены дожджами 
сут великы. 


Буенос Аер: На полном засданю конфе- 
ренции мирной секретар Гуль заатоковал енер- 
гично тоты народы, котры не додержуют трак- 
татов и приготовяют нову войну. Гуль под- 
дал также новый проєкт, обнимаючий $ пунк- 
тов в ціли удержаня мира в Амерыці и на ці- 
лом світі. Бесіду свою закончил он заявленєм: 
„Меженародны договоры утратили свою си- 
лу. Овіт подоптал. ногами моральны права и 
честь народов. Послёдовало банкрутство чести. 
Пекучим обовязком вст привернути довірє для 
меженародных собовязань и в интересі цілого 
світа лежит, штобы положити конец практы- 
ці зрываня договоров и трактатов через одну 
сторону“. 


ВЕ ЕЕ ЗЕЕ Е ЧИРЕ 
Отвіт. редактор: Гарас Громосяк в Крыниці 


ЗЕМ КО. 

Валенция: Повстанчи власти в Пальма 
на Майоркі приміняют нечуваный терор. От 
16-го листопада до початку грудня розстрі- 
ляно 3.230 людей, а в вявницах держат около 
:6.000 людей, котрых подозрівают о сымпатии 
для червеных. 


Ню - Йорк: Статыстыка выказує, же в про- 
долженю одного року доконано в Злученых 
Державах Амерыкы Полночной 67.612 рабун- 
ковых нападов, 283.685 вдерть, 247.710 само- 
ходных крадежей и 800.000 инших крадежей. 
Рочный луп преступников сягат 5 милияр- 
дов доляров. Видно с того, же бандытызм вст 
в Амерыці поплатным фахом и розвиват ся 
в правдиво амерыканскый способ. 


Вісти с краю. 


Вильно: Дня 9. грудня начали ся обрады 
четвертого затально - лікарского с1зда борбы 
с раком. Протекторат над сіздом приняли ми- 
нистры: просвіщеня и социяльной опекы. 
Сад згромадил представителей правитель- 
ства, войска и наукового світа с краю и с за- 
границы и был посвяченый справам найти 
способы и лік на страшну хвороту, якым вст 
рак. 

Закопане: СОтрашна катастрофа притра- 
фила ся 7. т. м. в Татрах на убочи меже Ка- 
спровым верхом и Копом Магуры. Невеликых 
рсзміров лявина сніжна порвала с собом пор. 
Витолда Бургарда с Вильна, знесла в сторону 
захыста и присыпала вго. Выпадок тот спо- 
стерег Зеленевскый, котрый выдобыл Бур- 
гарда со снігу. Але Бургард был так потолче- 
ный, же помимо лікарской помочи умер, не 
отзыскуючи уж притомности. 

Варшава: На одной с варшавскых улиц 
появил ся 7. ХП. шиковно одітый мужчина и 
мигом вдрапал ся на верх столба, тримаючого 
трамвайны проводы. Вокруг него згромадило 
ся дораз много людей и внет ціла улица за- 
полнила ся людьми. Мужчина станул пак на 
сталевой лив1, ведучой до електрычных про- 
водов и поздоровивши людей, начал робити 
рызыковны акробатычны штукы. Со столба 
зліз аж на завозванє полиции, котра приіха- 
ла на самоходах. Показало ся пак, же вст то 
32-літный Осиф Крулик, варият, котрому ся 
здає, же вст цырковым акробатом. Он л:чит 
ся в заведеню для хворых умственно и выко- 
ристуючи недозор службы, вырвал ся на у- 
лицу и дал представлене. 


а 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 


НЕХАЙ ЯКНАЙСКОРШЕ 
заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: тг. Осиф Ямовицкый — Крыница - Село 
и Михаил Перелом — Сянок. 


Ч. 48. (132). 


Варшава: Страшный выпадок приклю- 
чил ся в Варшарі при ул. Подольской Выс- 
шой, где жили дві родины: возного Пржи- 
быльского и пекара Бортника. Перед пару 
днями вышли всі с хаты, оставяючи 4-ро діє 
тей, с котрых найстарше мало 5 літ. В том ча- 
сі повстал пожар, віроятно от находячих ся 
на кухні пеленок На вид огня всі старши ді- 
ти пострашили ся и утекли на стрых, оставя- 
ючи в колысці маленьку дволітну дівчинку. 
котра згоріла. Старши діти, котры через. стры- 
хове оконце кликали помочи, уратовано. По- 
міщено их в шпиталі, бо папарили ся и зача- 
ДИЛИ ДЫМОМ. 


Тарнополь: Премвр Славой - Складков- 
скый перепровадил инспекцию вовводства тар- 
нопольского и по обіздах разом с воєводом Бі- 


ликом, высказал свою признательность для 
тамтешных адмимистрацийных властей. 
Краков: Дня 5. т. м. в фабрыці ..По- 


стемп“ в Ылом Пронднику коло Кракова по- 
встал трозный пожар. Пожар выбухнул че- 
рез неосторожность трох роботниц, занятых 
при выробі штичных отней. Огень, маючи так 
легкопальный материял, росширял ся с вели- 
чезном скоростю. На ратунок приіхала пожар- 
на сторожа с Кракова, по напруженой акции 
угасила пожар. Три роботницы, котры попа- 
рили собі тяжко лице и рукы, отвезено до 
шпиталя. 

В Гданску приключил ся страшный трам- 
вайный случай. Оден мужчина, Арндт по- 
холзнул ся на розмоченой улиц! и впал под 
колеса трамвая. Воз задержано, але жертву 
катастрофы не можна было нияк с под колес 
трамвая вытягнути. Возвано полицию и огне- 
ву сторожу, котра через дві годины робила над 
поднесенем трамвая в гору. В продолженю зі- 


’ лого того часу Брандт йойчал страшно, а кров 


его плынула шинами перешло десят метров. 
На меци трагичного случая собрали ся тыся- 
чи людей, котры старали ся помочи несчаст- 
ному. 

По поднесеню трамвая оказало ся, же не- 
счастный дознал згруготаня обох ног и потол- 
ченя головы. В барз тяжком стані отвезено вго 
до ппиталя. 


Перша жертва морозов. На полях под ее- 
лом Зал:е6 замерз на смерть 6-мтный хлоп- 
чик К. Кварчинскый, котрый, вертаючи ве 
чером до дому, заблудил и цілу ноч переле- 
жал на поли. 


оу отанынан 


МЕД УЖ ЗАКУПИЛ, БОЛЬШЕ 
НЕ ПОТРЕБУЮ. 

Типография А. Гольдмана, во Львові, ул. Сикстуска Ч, 19. 


